તામિલનાડુમાં ઓલ ઈન્ડિયા અન્ના દ્રવિડ મુનેત્ર કઝગમ (AIADMK)ના નેતા અને ભૂતપૂર્વ મુખ્યમંત્રી જે જયલલિતાની ચિરવિદાય અને દ્રવિડ મુનેત્ર કઝમ(DMK)ના એમ.કરુણાનીધિની જાહેર જીવનમાંથી સંકેલાના પગલે છેલ્લા બે વર્ષમાં ઘણી હલચલ થઈ અને રાજ્યએ રાજકીય શૂન્યવકાશનો અનુભવ કર્યો. તામિલનાડુના રાજકીય પટ પર ચલચિત્રોના નાયક-નાયિકાઓએ ‘’ રાજકીય ભૂમિકા’’ ભજવ્યાના ઘણા દાખલા છે, અહીં ‘’રિઅલ લાઈફ’’ અને ‘’રિલ લાઈફ’’ વચ્ચેની ભેદરેખા જ જાણે કે ભૂંસાઈ ગઈ છે.આ જ કારણોસર તામિલનાડુમાં રાજકીય શૂન્યવકાશને ભરવા આવેલા બે નાયક – રજનીકાંત અને કમલ હસનની એન્ટ્રીથી મોટું આશ્ચર્ય સર્જાયું નથી.